બનાસકાંઠા જિલ્લામાં ખાનગી જ નહીં સરકારી ગ્રાંટ લેતી કેટલીક જાણીતી શૈક્ષણિક સંસ્થાઓ કોચિંગ ફીના નામે લૂંટ ચલાવી રહી છે. જોકે વાલીઓ તેમના બાળકોના ભવિષ્યને ધ્યાનમાં રાખીને મૌન સેવી રહ્યા છે. ત્યારે જિલ્લાના શિક્ષણ વિભાગે ખાનગી રાહે તપાસ કરીને કસૂરવાર જણાય તેવી સંસ્થાઓ સામે કાર્યવાહી કરવી જોઈએ. તેવી માંગ ઉઠી છે. બનાસકાંઠા જિલ્લાના પાલનપુર, ડીસા,ધાનેરા,થરાદ, દિયોદર, ભાભર જેવા શહેરોમાં શૈક્ષણિક સંસ્થાઓ ચાલી રહી છે. તે પૈકીની કેટલીક સંસ્થાઓ વાલીઓ પાસેથી શૈક્ષણિક ફીની સાથે -સાથે કોચિંગ ક્લાસ ના નામે પણ નાણાં ઉઘરાવતાં હોય છે. આ અંગે શૈક્ષણિક બાબતો ના એક જાણકાર એ જણાવ્યું હતું કે, સમગ્ર જિલ્લામાં કોચિંગ ક્લાસના નામે ઉઘરાવાતા નાણાં નો આંકડો લાખો નહીં પણ કરોડો નો થવા જાય છે.